RB8 var basert på fjorårets RB7, men som følge av årets regelendringer hadde den en ny front og et nytt eksossystem. Som de fleste av 2012-bilene i F1 hadde Red Bull utstyrt RB8 med et trinn på nesepartiet (kalt «stepped-nose»), som følge av regelverkets krav om en lavere nese for å bedre sikkerheten i tilfelle kollisjon mellom to biler. RB8 hadde også en åpning i trinnet i nesepartiet, men Adrian Newey hevdet at dette bare var for å gi bedre kjøling for føreren.